สอบถามค่ะ คือประจำเดือนมาครั้งสุดท้ายวันที่ 25/8/63 และมีเพศสัมพันธ์ครั้งเดียวในวันที่ 23/9/63 และใส่ถุงยางอนามัย จนถึงวันนี้วันที่ 9/10/63 ประจำเดือนยังไม่มาเลยค่ะ ปกติประจำเดือนมาทุกเดือน ระยะแต่ละรอบเดือนประมาน 32-33วัน แบบนี้มีโอกาสท้องมั้ยคะ
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้นั้น โอกาสตั้งครรภ์มีได้น้อยกว่า 2%ประจำเดือนที่ไม่มา อาจจะมีสาเหตุอื่นๆได้หลายอย่างเช่น ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวล โดยประจำเดือนถ้ามาช้ากว่า 35 วันถือว่าช้าผิดปกติสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป แต่จากเหตุการณ์ที่กล่าวมา โอกาสตั้งครรภ์มีได้น้อยค่ะ